## Forslag om at lukke grønlandsk Wikipedia.
For fire dage er der blevet stillet forslag på meta . Jeg tænker, at det har en vis interesse her, blandt andet fordi Wikimedia Danmark også har til formål at støtte Wikipedia på grønlandsk.
Forslaget er stillet af , der er den eneste aktive administrator på grønlandsk Wikipedia (den anden er ). Kenneth Wehrs begrundelse er, at projektet er blevet plaget af maskinoversættelser. I de senere år har kunstig intelligens, Google Translate med flere gjort det muligt at oversætte artikler til grønlandsk. Men der er alt for mange fejl og volapyk i oversættelserne, som folk, der ikke kan sproget, ikke kan gennemskue. Det er selv sagt til skade for både Wikipedia og grønlandsk. Samtidig er det meget svært at få grønlænderne selv til at bidrage. Faktisk er der kun omkring 250 artikler, der er på grønlandsk.
Kenneth Wehr betegner sammenlagt projektet som en fiasko. Han regner dog ikke med, at forslaget går igennem, for det gør den slags sjældent. Men han vil gerne diskutere problemet, der også er aktuelt for flere andre sprog. -- () 29. dec. 2024, 13:27 (CET)
@ Tak du formidler det videre. Jeg har kontakt med Kenneth Wehr om det og jeg vil arbejde videre med det. Jeg er enig med ham, at problemet at der meget få grønlandske brugere, som skriver til projektet. Og det er op at bakke, at få kørt noget op. () 29. dec. 2024, 14:43 (CET)
Hej. Jeg vil lige gerne gøre klart, at det ikke var mig, der har foreslået projektet til lukning. Som jeg har skrevet, tror jeg ikke på, at forslaget bliver accepteret og derfor har jeg kun påpeget problemet som Request for Comment. Det var en anden bruger, som ændrede det til et lukningsforslag. Jeg synes dog, at denne lukning i værste tilfælde må bruges som den eneste løsning for at bevare Wikipedias omdømme og det grønlandske sprogs integritet. -- () 29. dec. 2024, 14:48 (CET)
 Der har været et par aktive personer med grønlandsk som modersmål, men det er mange år siden. Den seneste aktive, som jeg har kendskab til, prøvede at få venner eller bekendte til at deltage, men det lykkedes ikke. Jeg synes også at wiken burde lukkes, da det er spild af tid og ressourcer i den nuværende situation. - () 2. jan. 2025, 11:54 (CET)
Jeg kan slet ikke grønlandsk, men jeg ville blive glad, hvis også grønlænderne må have deres Wiki på deres eget sprog, og derfor håber jeg, der kan udtænkes en plan for, hvordan man kvalitetssikrer projektet. En person med indfødt sprogkompetence må stå som garant for den sproglige udformning. Kom med forslag til, hvad der skal til for at få grønlandsk Wikipedia til at køre på skinner. Men lad være med at slette dét, der allerede eksisterer. Nogle kompetente grønlændere må forbedre sproget i de artikler, der er sprogligt for dårlige. Men kom med forslag til fremtidig praksis. Mvh () 29. dec. 2024, 19:52 (CET)
Det er god vision, men hvordan skal den gennemføres, hvis ingen, som behersker grønlandsk i tilstrækkelig grad, er interesserede? Det er til skade for sproget, hvis der kommer en masse maskinoversat tekst som ikke er korrekt og måske slet ikke forståeligt. Nu bruger Kenneth tid på at identificere og slette dette, men det er ikke noget, som vi kan forvente, at han vedvarende vil gøre. Hvis overhovedet ingen bidrager med brugbart indhold, er projektet dødt, og man bør drage den logiske konsekvens og lukke det. Det er ikke, at grønlænderne ikke "må have deres Wiki på deres eget sprog", men at ingen af dem kan eller vil bidrage. Derfor har jeg argumenteret for lukning på meta. Hvis den lukkes, og forholdene senere ændrer sig, kan den altid genåbnes. () 29. dec. 2024, 21:03 (CET)
@ Problemet er at finde dem, som har grønlandsk som modermål, som vil og kan skrive til den grønlandske Wikipedia. Vi har forsøgt nogle gange ad flere veje at finde folk, som har interesse i det. Men der er ingen, som har meldt sig til. For det manpower der mangler. () 29. dec. 2024, 22:17 (CET)
